8. ΝΟΜΟΘΕΤ. ΔΙΑΤΑΓΜΑ υπ' αριθ. 1296 της 28 Μαρτ./6 Μαΐου 1942 Περί συστάσεως Συμβουλίου Προσωπικού παρά τη Εταιρεία Σ.Π.Α.Π. και ερμηνείας του άρθρ. 7 του νόμ. 3752/1929. Εκυρώθη δια της υπ' αριθ. 300/1946 πράξεως Υπουργικού Συμβουλίου. Άρθρ.1.-(Ερμηνεύον το άρθρ. 7 του νόμ. 3752/1929, κατηργήθη δια του άρθρ. 4 παρ. 1 της Συντ. Πράξεως 58/1945, τόμ. 1 σελ. 229). Άρθρ.2.-1.Συνιστάται παρά τη Εταιρεία Σ.Π.Α.Π. Συμβούλιον, ούτινος η σύνθεσις είναι η αυτή πρός την υπό του άρθρ. 1 του νόμ. 5613 «περί Συμβουλίου Προσωπικού παρά τοις Σ.Ε.Κ.» προβλεπομένην. 2.Τα μέλη του Συμβουλίου τούτου επιτρέπεται όπως ορίζωνται και εκ προσώπων μη φερόντων την ιδιότητα του Δημοσίου Υπαλλήλου, αναπληρώνται δε εφ' όσον κωλύονται ή απουσιάζουν, υπό των νομίμων αυτών αναπληρωτών, εν όσω δεν ορίζονται άλλοι τοιούτοι δια της αποφάσεως του διορισμού αυτών ως μελών του Συμβουλίου. 3.Το Συμβούλιον προεδρεύεται υπό του Γενικού Διευθυντού, ούτινος η ψήφος νικά εν ισοψηφία. 4.Αρμοδιότης του Συμβουλίου τούτου είναι να αποφασίζη επί των ζητημάτων των αφορώντων το Προσωπικόν της Εσωτερικής Υπηρεσίας διακρινομένης εν άρθρ. 2 του Γενικού Κανονισμού του Προσωπικού της Εξωτερικής τοιαύτης. 5.Κανονισμός συντασσόμενος υπό της Γενικής Διευθύνσεως της Εταιρείας εγκρινόμενος υπό του Διοικητικού αυτής Συμβουλίου και κυρούμενος δια Διατάγματος, προτάσει του Υπουργού της Συγκοινωνίας μετά γνώμην του Συμβουλίου Σιδηροδρόμων, θέλει καθορίση λεπτομερώς τα της αρμοδιότητος του Συμβουλίου τούτου, τα της λειτουργίας αυτού ως και τα της αμοιβής των μετεχόντων τούτου μελών και του Γραμματέως. 21.Γ.β.8 Σιδηρόδρομοι Πελοποννήσου Άρθρ.3.-«Μέχρι της εκδόσεως του κανονισμού τούτου εφαρμόζονται κατ' αναλογίαν αι διατάξεις των άρθρων του από 11 Ιαν. 1933 Δ/τος «περί κανονισμού λειτουργίας Συμβουλίου Προσωπικού» δυναμένου του Συμβουλίου ν' αποφασίζη επί πάσης υποθέσεως αφορώσης περιπτώσεις επιβολής ποινών εις το Προσωπικόν της Εσωτερικής Υπηρεσίας. Εν τη ασκήσει της αρμοδιότητος ταύτης το Συμβούλιον εφαρμόζει κατ' αναλογίαν τας αντιστοίχους διατάξεις των άρθρ. 76 έως 120 του Γενικού Κανονισμού Προσωπικού Εξωτερικής Υπηρεσίας, επεκτεινομένης της ισχύος των άνω διατάξεων και εις το Προσωπικόν της Εσωτερικής Υπηρεσίας της Εταιρείας Σ.Π.Α.Π. Προκειμένου περί προαγωγών και μετατάξεων του ανωτέρω προσωπικού, μέχρι της εκδόσεως του ως άνω Κανονισμού, αρμόδιον καθίσταται το Διοικητικόν Συμβούλιον της Εταιρείας, όπερ αποφασίζει και ενεργεί ταύτας κατά την ελευθέραν αυτού κρίσιν, μη δεσμευόμενον εξ οιασδήποτε καταστατικής ή άλλης τινος διατάξεως, των διατάξεων του Δ/τος της 16-4-34 καταργουμένων ως πρός την Εταιρείαν Σ.Π.Α.Π. αφ' ης ίσχυσαν». Ετροποποιήθη ως άνω δια του άρθρ. 1 Ν.Δ. 2172/1943. Άρθρ.4.-1.Επιτρέπεται δια Διαταγμάτων εκδιδομένων προτάσει του επί της Συγκοινωνίας Υπουργού, μετά γνώμην του Συμβουλίου Σιδηροδρόμων τροποποίησις, συμπλήρωσις του ήδη ισχύοντος Γενικού Κανονισμού Προσωπικού Εξωτερικής Υπηρεσίας και η έκδοσις Γενικού Κανονισμού του Προσωπικού όλων των Σιδηροδρομικών και τροχ/κών δικτύων ισχύοντος και δια το Προσωπικόν της Εσωτερικής Υπηρεσίας τούτων. 2.Μετά την έκδοσιν του Γενικού τούτου Κανονισμού, ούτινος αι διατάξεις επέχουσι θέσιν Νόμου, καταργούνται τα άρθρ. 1, 2, 3, 5 και 7 του νόμ. 5613, τα βάσει τούτου εκδοθέντα Διατάγματα και τα άρθρ. 2 και 3 του παρόντος νόμου. 